paragraph_text: Kragujevac je s 179.417 stanovnika (popis stanovnika 2011. godine) četvrti grad po veličini u Srbiji. Središte je Šumadijskog okruga. Od 1818. do 1842. godine je bio glavni grad Srbije. Parlament Srbije se u Kragujevcu nalazio od 1818. do 1878. godne. U Kragujevcu je osnovano prvo kazalište u Srbiji (1835.), prva gimnazija (1833), prvo sveučilište (tzv. "Licej" - 1836.), prvi sud, zbor, lutrija, ljekarna te prvi nogometni klub ("Šumadija" 1903.). Do 1945. godine je bio centar vojne industrije u Srbiji. Poznat je po velikoj tragediji koja ga je pogodila 21. listopada 1941. godine kada su Nijemci strijeljali oko 7.000 građana, od čega oko 300 učenika Kragujevačke gimnazije. U bivšoj Jugoslaviji bio je poznat po automobilskoj tvornici Zastava (danas u vlasništvu FIAT-a) i po kragujevačkom kajmaku.